थोड़ा चिर चुप रेडयै डाक्टर होरें गलाया : "तुगी छोड़ी जाने च मिगी बड़ा कष्ट पुजदा ऐ। तूं मेरी भैन ए˙ , मेरी मां ए˙ --इन्ना तबक्का मिगी नेईं होंदा तां औं इस केड़ी बत्ता पर इक गैं बी नेहा पुटदा। पर इस संसारै च मेरे सवा होर कोई नेईं, जेड़ा तेरी कदर पाई सकै। जेकर अपूर्ब इस सच्चाई दा सौवां हिस्सा बी समझी सकदा तां ओ तरी जंदा। भैने मेरिए, तूं स्हाड़ा साथ छोड़ ते दुनियांदारी च परती जा। बस तेरी गल्ल करी मुजब गै अज औं अपूर्ब कन्ने मिलन गेआ हा।"